فەرماندەیی ئۆپەراسیۆنە ھاوبەشەکانی کەرکوک ڕایگەیاند، لە چوارچێوەی ئۆپەراسیۆنەکانیاندا ٧٧ کەسیان بە تۆمەتی "تیرۆر" دەستگیرکردووە و ژمارەیەکی زۆریش چەک و تەقەمەنی دەستی بەسەرداگیرا.
ئەمڕۆ فەرماندەیی ئۆپەراسیۆنە ھاوبەشەکانی کەرکوک لە ڕاگەیەندراوێکدا بڵاویکردووەتەوە، لە ئۆپەراسیۆنە بەردەوامەکانی بەرەنگاربوونەوەی تیرۆر، ھێزەکانیان توانیویانە ١٧ تیرۆرست و ٦٠ داواکراو بەتۆمەتی "تیرۆر" دەستگیر بکەن.
ئەوەشی خستووەتەڕوو، لە ئۆپەراسیۆنەکاندا حەوت شوێنی حەوانەوەی تیرۆریستانی داعشیان لەناوبردووە و دەستیشیانگرتووە بەسەر حەوت کۆگای چەکدا، ھاوکات ٥٩ ئامێری تەقینەوە و ٢٤ موشەک و ٥٠ بۆمبی ھاوەن و چەندین جۆر تەقەمەنی دیکە دەستیان بەسەردا گیراوە.
ب.ل